wickkiey/tamil-wikipedia-markdown huggingface dataset:
# கோபிநாத் முத்துக்காடு



**கோபிநாத் முத்துக்காடு** (Gopinath Muthukad) (பிறப்பு: ஏப்ரல் 10, 1964) தென்னிந்திய மாநிலமான கேரளாவைச் சேர்ந்த ஒரு இந்திய மாய வித்தைக் கலைஞரும், ஊக்கமளிக்கும் பேச்சாளரும் ஆவார் . இவர் தனது செய்திகளை மக்களுக்கு தெரிவிக்கும் ஒரு ஊடகமாக மாய வித்தையை பயன்படுத்துகிறார். திருவனந்தபுரத்தில் உலகின் முதல் மாய வித்தை கழகத்தை நிறுவினார். மாயக்கலை வல்லுனரான ஆரி கௌதினி என்பவர் 1904 ஆம் ஆண்டில் நிகழ்த்திய தப்பிக்கும் மாயக் கலை செயலை 1995ஆம் ஆண்டில் இவரும் செய்து உலகின் முதல் மாயக்கலை நிபுணராவார். அதே ஆண்டில் இவருக்கு கேரள சங்கீ நாடக அகாடமி விருது வழங்கப்பட்டது. சர்வதேச மாய வித்தைச் சங்கத்தால் நிறுவப்பட்ட சர்வதேச மெர்லின் விருதை வென்றுள்ளார். கேரளாவில் குழந்தை உரிமை நடவடிக்கைகளை ஊக்குவித்ததற்காக ஐக்கிய நாடுகளின் சிறுவர் நிதியத்தின் பிரபல ஆதரவாளராக கௌரவிக்கப்பட்ட முதல் கேரளவாதியாவார்.
# மருதமுத்து

**மருதமுத்து** (*Muruthamuthu*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் கங்கவள்ளி தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | கங்கவள்ளி | அதிமுக | 74, 301 |  |
# சிசிர் அதிகாரி



**சிசிர் அதிகாரி** (**Sisir Kumar Adhikari**) (பிறப்பு: 19 செப்டம்பர் 1941) இவர் 2009 முதல் இந்திய நாடாளுமன்றத்தின் மக்களவை உறுப்பினராக இருமுறையும், மேற்கு வங்க சட்ட மன்ற உறுப்பினராக இரு முறையும் பதவி வகித்தவர்.  

முதலில் சிசிரி அதிகாரி, மன்மோகன் சிங் அமைச்சரவையில் இந்திய அரசின் ஊரக வளர்ச்சி அமைச்சகத்தில் துணை அமைச்சராக 25 மே 2009 முதல் 22 செப்டம்பர் 2012 முடிய பதவி வகித்தவர். .  

இவரது மகன்களில் சுவேந்து அதிகாரி மற்றும் திபேந்து அதிகாரி பாரதிய ஜனதா கட்சியில் உள்ளனர்.  

இவர் இந்திய தேசிய காங்கிரசு கட்சியில் 1972 முதல் 1998 முடியவும், பின்னர் அகில இந்திய திரிணாமுல் காங்கிரசு கட்சியில் 1998 முதல் 2021 முடியவும் இருந்தவர். மார்ச் 2021-இல் சிசிர் அதிகாரி பாரதிய ஜனதா கட்சியில் இணைந்துள்ளார்.
# இரா. மாசிலாமணி

**இரா. மாசிலாமணி** (*R. Masilamani*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். மாசிலாமணி விழுப்புரம் மாவட்டம் மயிலம் பகுதியினைச் சேர்ந்தவர். திண்டிவனத்தில் பள்ளிக் கல்வியினை முடித்த மாசிலாமணி, தஞ்சாவூர் அரசு மருத்துவக் கல்லூரியில் இளநிலை மருத்துவக் கல்வியினை முடித்துள்ளார். மாசிலாமணி 2016ஆம் ஆண்டு தமிழக சட்டசபைக்கான தேர்தலில் மயிலம் சட்டமன்றத் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். முன்னதாக இவர் திண்டிவனம் சட்டமன்றத் தொகுதிக்கு 1989ஆம் ஆண்டு நடைபெற்ற சட்டமன்றத் பொதுத் தேர்தலில் போட்டியிட்டு வெற்றிபெற்றுள்ளார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1989 | திண்டிவனம் | திமுக | 39,504 | 48.05 |
| 2016 | மயிலம் | திமுக | 70,880 | 41.82 |
# பத்தும் நிசங்க


**பத்தும் நிசங்க** (*Pathum Nissanka*, , பிறப்பு: 18 மே 1998) இலங்கைத் துடுப்பாட்ட வீரர் ஆவார். இவர் இலங்கைத் துடுப்பாட்ட அணிக்காகத் தனது முதலாவது பன்னாட்டுப் போட்டியில் 2021 மார்ச் மாதத்தில் மேற்கிந்தியத் தீவுகள் துடுப்பாட்ட அணிக்கு எதிராக விளையாடினார்.  

## உள்நாட்டுப் போட்டிகள்
பத்தும் தனது முதலாவது பட்டியல் அ போட்டியில் அம்பாந்தோட்டை மாவட்ட அணியில் 2017 மார்ச் 17 இல் விளையாடினார். முதலாவது இருபது20 போட்டியை பதுரெலிய விளையாட்டுக் கழகத்திற்காக 2018 இல் விளையாடினார்.  

2018 இல், இவர் 2017-18 சூப்பர் 4 மாகாணச் சுற்றிலும், 2018 மாகாண ஒருநாள் தொடரிலும் கண்டி அணியில் விளையாடினார். தொடர்ந்து, 2019 மாகாண ஒரு-நாள் சுற்றிலும் கண்டி அணிக்காக விளையாடினார்.  

## பன்னாட்டுப் போட்டிகள்
2019 சனவரியில், பத்தும் இலங்கை-ஏ அணியில் முதல்-தரப் போட்டிகளில் அயர்லாந்து-ஏ அணியுடன் விளையாட சேர்க்கப்பட்டார். இரண்டு ஆட்டங்களில் இவர் 258 ஓட்டங்களை இலங்கை அணிக்காகப் பெற்றுக் கொடுத்தார். 2019 பெப்ரவரியில் இவர் தனது 1,000-வது ம்,உதல்-தர ஓட்டங்களைப் பெற்றார். 2019 தெற்காசிய விளையாட்டுப் போட்டிகளில் 2019 நவம்பரில் விளையாடினார்.  

2021 பெப்ரவரியில், இலங்கையின் மேற்கிந்தியத் தீவுகளுக்கு எதிரான வரையிட்ட நிறைவுகள் அணியில் சேர்க்கப்பட்டார். தனது முதலாவது பன்னாட்டு இருபது20 (ப20இ) போட்டியில் 2021 மார்ச் 3 இல், மேற்கிந்தியத் தீவுகளுக்கு எதிராக விளையாடினார். பின்னர், இலங்கையின் தேர்வுத் துடுப்பாட்ட அணியில் சேர்க்கப்பட்டார். தனது முதலாவது ஒருநாள் பன்னாட்டுத் துடுப்பாட்டப் போட்டியை 2021 மார்ச் 10 இல் மேற்கிந்தியத் தீவுகளுக்கு எதிராக விளையாடினார். தனது முதலாவது தேர்வுப் போட்டியை 2021 மார்ச் 21 இல் மேற்கிந்தியத் தீவுகளுக்கு எதிராக விளையாடி, ஆட்டத்தின் இரண்டாவது பகுதியில் 103 ஓட்டங்களை எடுத்து, முதலாவது தேர்வுப் போட்டியில் சதம் எடுத்த நான்காவது இலங்கை வீரர் என்ற சாதனையை ஏற்படுத்தினார்.
# கே. எஸ். தென்னரசு

**கே. எஸ். தென்னரசு ** (* K. S. Thennarasu*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் ஈரோடு கிழக்கு தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக
2023ல் நடந்த இடைத்தேர்தலில் ஈரோட்டு கிழக்கு தொகுதியில் தோல்வியடைந்தார்.  
| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2001 | ஈரோடு | அதிமுக | 95,450 | 52.40% |
| 2016 | ஈரோடு கிழக்கு | அதிமுக | 64,879 | 44.77% |
# பூஜாப்புரம் இரவி


**இரவீந்திரன் நாயர்** (Raveendran Nair) தனது மேடைப் பெயரான **பூஜாப்புரம் ரவி** (Poojappura Ravi) என பிரபலமாக அறியப்படும் இவர் இந்திய நடிகராவார். முதன்மையாக மலையாளத் திரைப்படங்களில் நகைச்சுவை வேடங்களில் கவனம் செலுத்துகிறார். மேடை நடிகராக இருந்த இவர் "கலாநிலையம் டிராமா விஷன்" என்ற பிரபல நாடக நிறுவனத்தின் ஒரு பகுதியாக இருந்தார். 1970களின் நடுப்பகுதியில் மலையாளத் திரைப்படங்களில் நடிக்கத் தொடங்கினார். கேரளாவில் தயாரிக்கப்பட்ட பல "கருப்பு வெள்ளை" திரைப்படங்களில் இவர் நடித்துள்ளார். இவர், பெரும்பாலும் குணச்சித்திர நடிகராக பல படங்களில் நடித்துள்ளார். இவரது திரைப்படங்களின் பட்டியலின் சரியான எண்ணிக்கை புதுப்பிக்கப்படவில்லை என்றாலும், இவர் 600 படங்களை தாண்டிவிட்டார். 1990களில் தொலைக்காட்சி நாடகங்களிலும் நடித்துள்ளார். இப்போது இவர் மலையாளத் தொலைக்காட்சியிலும் திரைப்படங்களிலும் பரபரப்பான நடிகராக இருக்கிறார்.  

## தொழில்
இவரது சிறந்த கதாபாத்திரம் 1992 இல் வெளிவந்த *கல்லன் கப்பலில் தானே-* என்ற படத்தில் சுப்பிரமணியம் சுவாமி என்ற வேடத்தில் இருந்தது. 1978- இதோ ஒரு மனுஷ்யன், 1979- ஜீவிதம் ஓரு கணம், 1985-கீர்த்தனம், 1985-பாதமுத்யம், 1988-சாரவலயம் போன்றத் திரைப்படங்களில் குட்டன் பிள்ளை என்ற காவலர் வேடத்தில் நடித்தது குறிப்பிடத்தக்கதாகும்.  

## தனிப்பட்ட வாழ்க்கை
இரவி, கேரளாவின் திருவனந்தபுரத்தில் உள்ள பூஜாப்புரத்தில், மாதவன் பிள்ளை, பவானியம்மா ஆகியோருக்குப் நான்கு குழந்தைகளில் மூத்தவராக பிறந்தார். சின்னம்மா நினைவு பெண்கள் உயர்நிலைப் பள்ளியிலும், திருமலை மேல்நிலைப்பள்ளியிலும் தொடக்கக் கல்வியைப் பெற்றார். இவருக்கு தங்கம்மா என்பவருடன் திருமணம் நடந்தது. இந்த தம்பதிக்கு இலட்சுமி என்ற ஒரு மகளும், ஹரி குமார் என்றஒரு மகனும் உள்ளனர்.
# ஏ. பி. சக்திவேல்

**ஏ. பி. சக்திவேல்** (*A. B. Sakthivel*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் சேலம்-தெற்கு தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | சேலம்-தெற்கு | அதிமுக | 1,01,696 | 52.48 |
# கோ. வெங்கடாசலம்

**கோ. வெங்கடாசலம்** (*G. Venkatachalam*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2011 மற்றும் 2016ஆம் ஆண்டு தமிழக சட்டசபைக்கான தேர்தலில் சேலம் மேற்கு தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 2011 | சேலம் மேற்கு | அதிமுக | 95, 935 |  |  |
| - | 2016 | சேலம் மேற்கு | அதிமுக | 80,755 | 40.50% |
# ப. மனோன்மணி

**ப. மனோன்மணி** (*P. Manonmani*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் வீரபாண்டி தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | வீரபாண்டி | அதிமுக | 94,792 | 46.49% |
# வி. ஜி. ராஜேந்திரன்

**வி. ஜி. ராஜேந்திரன்** (*V. G. Raajendran*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் திருவள்ளூர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | திருவள்ளூர் | திமுக | 80,473 | 39.29 |
| 2021 | திருவள்ளூர் | திமுக | 107,709 | 50.27 |
# மீடியாவிக்கி:NewcomerTasks.json

{  
"copyedit": {  
"group": "easy",  
"templates": [  
"Copy edit"  
],  
"learnmore": "விக்கிப்பீடியா:நடைக் கையேடு"  
},  
"expand": {  
"group": "hard",  
"templates": [  
"குறுங்கட்டுரை",  
"Wiki-stub"  
],  
"learnmore": "விக்கிப்பீடியா:குறுங்கட்டுரை"  
},  
"image-recommendation": {  
"disabled": false,  
"templates": [],  
"excludedTemplates": [],  
"excludedCategories": [],  
"type": "image-recommendation",  
"group": "medium",  
"learnmore": "",  
"maxTasksPerDay": 25  
},  
"link-recommendation": {  
"type": "link-recommendation",  
"group": "easy",  
"excludedSections": [  
"bibliography",  
"external links",  
"further reading",  
"notes",  
"notes and references",  
"references",  
"see also",  
"see மேலும்",  
"sources",  
"அடிக்குறிப்பு",  
"அடிக்குறிப்புகள்",  
"ஆதார நூற்பட்டியல்",  
"ஆதாரங்கள்",  
"ஆதாரம்",  
"இணைப்புகள்",  
"இதனையும் காண்க",  
"இதனையும் பார்க்க",  
"இதனையும் பார்க்கவும்",  
"இதையும் காண்க",  
"இதையும் பார்க்கவும்",  
"இவற்றையும் காண்க",  
"இவற்றையும் பார்க்க",  
"இவற்றையும் பார்க்கவும்",  
"உசாத்துணை",  
"உசாத்துணைகள்",  
"குறிப்பு",  
"குறிப்புகளும் மேற்கோள்களும்",  
"குறிப்புகள்",  
"குறிப்புகள் மற்றும் குறிப்புதவிகள்",  
"குறிப்புகள் மற்றும் மேற்கோள்கள்",  
"குறிப்புக்கள்",  
"குறிப்புதவிகள்",  
"கூடுதல் வாசிப்பு",  
"சான்றுகள்",  
"நினைவு",  
"நூற்பட்டியல்",  
"நூலியல்",  
"நூல்தொகை",  
"புத்தக விவரணம்",  
"புற இணைப்புகள்",  
"மூலங்கள்",  
"மேற்கோள்",  
"மேற்கோள்களும் அடிக்குறிப்புகளும்",  
"மேற்கோள்களும் குறிப்புகளும்",  
"மேற்கோள்கள்",  
"மேற்சான்றுகள்",  
"மேலதிக வாசிப்பு",  
"மேலதிக வாசிப்புக்கு",  
"மேலும் அறிய",  
"மேலும் காண்க",  
"மேலும் படிக்க",  
"மேலும் பார்க்க",  
"மேலும் பார்க்கவும்",  
"மேலும் வாசிக்க",  
"வெளி இணைப்பு",  
"வெளி இணைப்புகள்",  
"வெளி இணைப்புக்கள்",  
"வெளிப்புற இணைப்புகள்",  
"வெளியிணைப்புகள்",  
"வெளியிணைப்புக்கள்"  
]  
},  
"links": {  
"group": "easy",  
"templates": [  
"Underlinked",  
"விக்கியாக்கம்"  
],  
"learnmore": "mw:Help:VisualEditor/User_guide/ta#Editing_links"  
},  
"references": {  
"group": "medium",  
"templates": [  
"Unreferenced",  
"Unreferenced section"  
],  
"learnmore": "விக்கிப்பீடியா:மெய்யறிதன்மை"  
},  
"section-image-recommendation": {  
"type": "section-image-recommendation",  
"group": "medium",  
"maxTasksPerDay": 25  
},  
"update": {  
"group": "medium",  
"templates": [  
"இற்றை"  
],  
"learnmore": "mw:Help:VisualEditor/User_guide/ta"  
}  
}
# முதன்மை கட்டுரையாளர்

கல்விசார் பதிப்பாசிரியர் தரநிலைகள் பல்வேறு துறைகளில் பரவலாக வேறுபடுகின்றன. இயற்கை அறிவியல், கணினி அறிவியல் மற்றும் மின் பொறியியல் உள்ளிட்ட கல்விப் பாடங்களில், ஒரு ஆய்வுக் கட்டுரையின் **முதன்மை கட்டுரையாளர்** அல்லது **முதன்மை ஆசிரியர்** (*Lead Author*) என்பார் பொதுவாக ஆராய்ச்சியை மேற்கொண்டு ஆய்வுக்கட்டுரையினை எழுதித் திருத்தியவர் ஆவார். இக்கட்டுரையில் வரும் இணை ஆசிரியர்களின் பங்களிப்பானது முதன்மை ஆசிரியரின் பங்களிப்பினை ஒப்பிடும் போது குறைவானதாகும். சில ஆய்விதழ்கள் ஒவ்வொரு ஆசிரியரின் பங்களிப்புகளையும் விவரிக்கும் அறிக்கைகளைக் கோருகின்றன. இருப்பினும், பிற துறைகளில் (கணிதம் போன்றவை), ஆசிரியர்கள் பொதுவான பங்களிப்பைக் காட்டிலும் அகர வரிசைப்படி ஆசிரியர்களின் பெயர்கள் பட்டியலிடப்படுகிறது.  

அண்மைக் காலங்களில் பல எழுத்தாளர் ஆய்வுக்கட்டுரைகளின் விகிதம் அதிகரித்துள்ளது. இது சிக்கலான பல புலனாய்வாளர் ஆராய்ச்சி திட்டங்களையும், அத்துடன் கல்வி செயல்திறன் மதிப்பீட்டின் "வெளியிடு அல்லது அழிந்துபோக " கலாச்சாரத்தையும் பிரதிபலிப்பதாக உள்ளது.
# பூரிபந்தா அப்பலா சுவாமி



**பூரிபந்தா அப்பலா சுவாமி** (Puripanda Appala Swamy) (1904 &ndash; 1982), **அப்பலாசுவாமி** என்றும் அழைக்கப்படும் இவர் மொழியியலாளரும், எழுத்தாளரும், மொழிபெயர்ப்பாளரும், பத்திரிகையாளரும், பத்திரிக்கை ஆசிரியரும் ஆவார்.  

## ஆரம்ப கால வாழ்க்கை
இவர் 1904 நவம்பர் 13ஆம் தேதி ஆந்திராவின் விசயநகர மாவட்டம் சாலூரில் பிறந்தார். ஆரம்பக் கல்விக்குப் பிறகு, தெலுங்கு, சமசுகிருதம், ஒரியா, இந்தி, வங்காளம், ஆங்கிலம் உள்ளிட்ட பல மொழிகளைக் கற்றுக்கொண்டார்.  

## வாழ்க்கை
இந்திய சுதந்திர இயக்கத்தில் குறிப்பாக ஒத்துழையாமை இயக்கம், அரிசனர்களின் மேம்பாடு, காதி பிரச்சாரா இயக்கம் ஆகியவற்றில் இவர் தீவிரமாக பங்கேற்றார். விசாகப்பட்டினத்தில் அகில இந்திய காதி சங்கத்தில் அமைப்பாளராக பணியாற்றினார்.  

இவர் ஊடகவியல் துறையில் வெவ்வேறு வகைகளில் தனது திறமையை வெளிப்படுத்தியுள்ளார். 'ஸ்வாசக்தி' என்ற தேசிய செய்தித்தாளின் இணை ஆசிரியராகவும் பணியாற்றியுள்ளார். இவர் "ஆந்திர பத்ரிகா" என்ற பத்திரிக்கையில் 12 ஆண்டுகளாக சுதந்திரமான பத்திரிகையாளராக கட்டுரைகளை எழுதி வந்தார். இவர் மிகவும் தகவல்கள் நிறைந்த தலையங்கங்களுடன் 'சத்தியவானி' என்ற பத்திரிகையை நடத்தி வந்தார் . இலக்கிய ஆர்வலர்களிடமிருந்து பாராட்டைப்பெற்ற 'வைசாக்கி' என்ற மாத இதழை வெளியிடட்டு வந்தார்.  

சாகித்திய அகாதமி விருது பெற்ற தெலுங்கு எழுத்தாளரான சிறீ சிறீயை வெளிக்கொணர்ந்தார்.  

ஆந்திராவில் நூலக இயக்கத்தில் தீவிரமாக ஈடுபட்டார். பார்வதிபுரம், ஸ்ரீராமவரம் ஆகிய ஊர்களில் நூலகங்களை மேபடித்தினார். மேலும் மாராக்கம் என்ற இடத்தில் ஒரு நூலகத்தை நிறுவியுள்ளார். இவர் ஆந்திரப் பிரதேச நூலகச் சங்கத்தின் வாழ்நாள் உறுப்பினராக இருந்தார்.  

விசாகா எழுத்தாளர்கள் சங்கத்தின் தலைவராகவும், ஆந்திரப் பிரதேசத்தின் லலித கலா அகாடமியின் உறுப்பினராகவும், சாகித்ய அகாடமியின் உறுப்பினராகவும் இருந்துள்ளார். இந்திய இலக்கியத்தில் இவர் செய்த பங்களிப்புகளுக்காக 1973ஆம் ஆண்டில் ஆந்திர பல்கலைக்கழகத்தால் இவருக்கு கலாப்பிரபூர்ணா என்ற பட்டம் வழங்கப்பட்டது.  

## இறப்பு
இவர் நவம்பர் 18, 1982 அன்று தனது 78 வயதில் இறந்தார்.  

## மரியாதை
விசாகப்பட்டினத்தின் கடற்கரை சாலையில் இவருக்கு சிலை ஒன்று அமைக்கப்பட்டது. சுருக்கமான சுயசரிதை புத்தகம் ஒன்று துவானா சாஸ்திரியும், பந்தி சத்யநாராயணா என்பவரும் இணைந்து எழுதி வெளியிடப்பட்டது.
# ஆத்திரேலியப் பெண்கள் துடுப்பாட்ட அணி


**ஆத்திரேலியப் பெண்கள் துடுப்பாட்ட அணி** (முன்னர் **தெற்கு நட்சத்திரங்கள்** என்றும் அழைக்கப்பட்டது Australia women's national cricket team ) என்பது பன்னாட்டு பெண்கள் துடுப்பாட்டத்தில் ஆத்திரேலியாவைப் பிரதிநிதித்துவப்படுத்துகிறது. தற்போது மெக் லானிங்கின் தலைவராகவும், மத்தேயு மோட் பயிற்சியாளராகவும் உள்ளனர். பன்னாட்டுத் துடுப்பாட்ட அவையின் தரவரிசையில் முதலிடத்தில் உள்ளனர்.  

ஆத்திரேலியா தனது முதல் தேர்வுத் துடுப்பாட்டப் போட்டியை 1934-35ல் இங்கிலாந்துக்கு எதிராக விளையாடியது. பெண்கள் ஒருநாள் பன்னாட்டுத் துடுப்பாட்டப் போட்டிகளில் ஆத்திரேலியா மற்ற அனைத்து அணிகளையு விட அதிகமான உலகக் கிண்னங்களை வென்றுள்ளது - 1978, 1982, 1988, 1997, 2005 மற்றும் 2013 ஆகிய ஆண்டுகளில் உலகக் கிண்ணக் கோப்பையினைக் கைப்பற்றியது.  

## வரலாறு

### ஆரம்ப ஆண்டுகளில்
விக்டோரியாவின் பெண்டிகோவில் 1874 ஆம் ஆண்டிற்குப் பிறகு ஆத்திரேலியாவில், பெண்கள் ஒழுங்கமைக்கப்பட்ட துடுப்பாட்டப் போட்டிகளில் விளையாடியுள்ளனர். 1900 களின் முற்பகுதியிலிருந்து மாநில அளவிலும், 1931-32 முதல் தேசிய அளவிலும் விளையாடினர். ஆஸ்திரேலிய பெண்கள் துடுப்பாட்ட வாரியம் (ஏ.டபிள்யூ.சி.சி) மார்ச் 1931 இல் தேசிய அளவில் விளையாட்டை நிர்வகிக்கவும் மேம்படுத்தவும் உருவாக்கப்பட்டது.
# மாலி நாகம்

| <div>காப்பு நிலை</div> |  |
| --- | --- |
| <div>

தீவாய்ப்புக் கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | ஊர்வன |
| வரிசை: | சுகுமோடா |
| துணை வரிசை: | செர்பெண்டிசு |
| குடும்பம்: | எலாப்டிடே |
| பேரினம்: | *நாஜா* |
| சிற்றினம்: | <div>***நா. கடியென்சிசு***</div> |
| **<span>*நாஜா கடியென்சிசு*</span>**
<small>ரோமன்</small>, 1968 |  |

**மாலி நாகம்** *(Mali cobra)(நாஜா கடியென்சிசு),* **கட்டியன்** **துப்புதல் நாகம்** அல்லது **மேற்கு ஆப்பிரிக்க பழுப்பு துப்புதல் நாகம்** எனப்படுவது துப்புதல் நாகம் வகையாகும். இது மேற்கு ஆப்பிரிக்காவில் காணப்படுகிறது.  

## புவியியல் பரவல்
இந்த இனம் செனகல் முதல் கேமரூன் வரை , காம்பியா, கினி-பிசாவு, தூர வடக்கு கினி, தெற்கு மாலி, கோட்டிவார், புர்க்கினா பாசோ, வடக்கு கானா, டோகோ, தென்மேற்கு நைஜர் மற்றும் நைஜீரியாவில் காணப்படுகின்றது.  

## வாழ்விடம்
இந்த இனம் வெப்பமண்டல மற்றும் மிதவெப்ப மண்டல புல்வெளிகள், புன்னிலங்கள் மற்றும் புதர் காடுகளில் காணப்படும்.
# அந்தமான் நாகம்

**உயிரியல் வகைப்பாடு <span></span>**

| இருசொல் பெயரீடு |  |
| --- | --- |
| திணை: | விலங்கு |
| தொகுதி: | முதுகெலும்பி |
| வகுப்பு: | ஊர்வன |
| வரிசை: | சுகுமோட்டா |
| துணைவரிசை: | செர்பெண்டிசு |
| குடும்பம்: | எலாப்பிடே |
| பேரினம்: | *நாஜா* |
| சிற்றினம்: | <div>***நா. சஜிட்டிபெரா***</div> |
| **<span>*நாஜா சஜிட்டிபெரா*</span>**
<small>வால்</small>, <small>1913</small> |  |

**அந்தமான் நாகம்** (*Andaman Cobra*)(*நாஜா சஜிட்டிபெரா* ) என்பது இந்தியாவின் அந்தமான் தீவுகளில் காணப்படும் ஓர் நாகப் பாம்பாகும். அந்தமான் தீவுகளில் இவை பரவலாகக் காணப்படுகின்றன. இந்த நாகத்தின் பெயர் அந்தமான் தீவுகளில் வசிப்பதால் வந்தது. *நாஜா* என்பது ஆசியப்பகுதிகளில் காணப்படும் நாகங்களிலிருந்து அறியப்படுகிறது. இது விசத்தன்மையுடையது.
# ஜென்கின்சு மூஞ்சுறு

| <div>காப்பு நிலை</div> |  |
| --- | --- |
| <div>

<small>மிக அருகிய இனம்</small> <small>(IUCN 3.1)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | பாலூட்டி |
| வரிசை: | யூலிபோடைப்ளா |
| குடும்பம்: | சோரிசிடே |
| பேரினம்: | *குரோசிடுரா* |
| சிற்றினம்: | <div>***C.&nbsp;jenkinsi***</div> |
| **<span>*குரோசிடுரா ஜென்கின்சி*</span>**
<small>சக்கர்போர்த்தி</small>, 1978 |  |
| - |  |
| Jenkins's shrew range |  |
| <small>ஜென்கின்சு அந்தமான் முள் மூஞ்சுறு</small> | } |
**ஜென்கின்சு மூஞ்சுறு** *(Jenkins's shrew)(குரோசிடுரா ஜென்கின்சி)* என்பது அருகிவரும் பாலூட்டி இனமாகும். இது சோரிசிடே குடும்பத்தினைச் சார்ந்தது. இது இந்தியாவின் தெற்கு அந்தமான் தீவில் மட்டும் காணப்படும் அகணிய உயிரியாகும்.
# சிவசந்திரன்



**நாராயணன்** என்ற இயற்பெயரைக் கொண்ட இவர் தனது திரைப் பெயரான **சிவச்சந்திரன்** (*Sivachandran*) என்பதன் மூலம் சிறப்பாக அறியப்படுகிறார். இவர் ஒரு இந்திய திரைப்பட நடிகர், இயக்குநர், எழுத்தாளர் ஆவார்.  

## தொழில்
சிவச்சந்திரன் *பட்டினப்பிரவேசம்* (1977) திரைப்படத்தில் முன்னணி நடிகர்களில் ஒருவராக அறிமுகமானார். பின்னர் *அன்னபூரணி* (1978) படத்தில் ஆர். முத்துராமனுடன் எதிர்மறை வேடத்தில் நடித்தார். *அவள் அப்படித்தான்* (1978) மற்றும் *பொல்லாதவன்* (1980) உள்ளிட்ட குறிப்பிடத்தக்க படங்களில் நடித்தார். *என் உயிர் கண்ணம்மா* (1988) படத்தின் மூலம் இயக்குநராக அறிமுகமான இவர் , பிரபுவின் பல படங்களை இயக்கியுள்ளார்.  

## தனிப்பட்ட வாழ்க்கை
நாராயணன் என்ற இயற்பெயரைக் கொண்ட இவர் சிவச்சந்திரன் என்று பெயரை மாற்றி தனது நடிப்பு வாழ்க்கையைத் தொடங்கினார். இந்த திரைப் பெயரானது சிவாஜி கணேசனிடமிருந்து "சிவா"வையும் எம். ஜி. ராமச்சந்திரனிடமிருந்து "சந்திரன்" என்பதையும் இணைத்து உருவாக்கபட்டதாகும்.  

*என் உயிர் கண்ணம்மா* (1988) படத்தின் படப்பிடிப்பின்போது நடிகை லட்சுமியை காதலித்தார். அவர்கள் இருவரும் 1987 இல் திருமணம் செய்து கொண்டனர்.  
|-  
|1992  
|*ஜோடி சேந்தாச்சு*  
|-  
|1995  
|*கட்டுமரக்காரன்*  
|விஜய் ராகவன்  
|}  

; தொலைக்காட்சி  

- *அரசி* (சன் தொலைக்காட்சி)
- *மகாலட்சுமி* (கலைஞர் தொலைக்காட்சி)

### இயக்குநராக

- *என் உயிர் கண்ணம்மா* (1988)
- *இரத்த தானம்* (1988)
- *ஹொச காவ்யா* (1989; கன்னடம்)
- *நியாயங்கள் ஜெயிக்கட்டும்* (1990)
- *சத்ய ஜ்வாலே* (1995; கன்னடம்)
- *மனம் விரும்புதே உன்னை* (1999)

### கதை எழுத்தாளராக

- *அன்பே ஓடி வா* (1984)
- *சங்கர் குரு* (1987)

### உரையாடல் எழுத்தாளராக

- *ஆனந்த்* (1987)
# பி. முருகன்

**பி. முருகன்** (*P. Murugan*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் வேப்பனபள்ளி தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | வேப்பனபள்ளி | திமுக | 88,952 | 46.37% |
# பூ. மு. நரசிம்மன்



**பூ. மு. நரசிம்மன்** (*P. M. Narasimhan*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் திருத்தணி தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1980 | பள்ளிப்பட்டு | அதிமுக | 26,377 | 34.43 |  |
| 1984 | பள்ளிப்பட்டு | அதிமுக | 34,935 | 37.7 |  |
| 2016 | திருத்தணி | அதிமுக | 93,045 | 42.23 | } |
# கே. இரா. இராஜகிருஷ்ணன்

**கே. இரா. இராஜகிருஷ்ணன்** (*K. R. Rajakrishnan*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் அந்தியூர் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | அந்தியூர் | அதிமுக | 71,575 | 42.60% |
# ஏ. ராமு

**ஏ. ராமு** (*Ramu*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் குன்னூர் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | குன்னூர் | அதிமுக | 61, 650 |  |
# எஸ். ராஜா

**எஸ். ராஜா** (*S. Raja*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் சங்ககிரி தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | சங்ககிரி | அதிமுக | 96,202 | 45.18% |
# ஆரியமான் பிர்லா

**ஆர்யமன் பிர்லா** (பிறப்பு 9 ஜூலை 1997) ஓர் இந்தியத் துடுப்பாட்ட வீரர் .  

## ஆரம்பகால வாழ்க்கை மற்றும் பின்னணி
இவர் கோடீஸ்வரர்-தொழிலதிபர் மற்றும் ஆதித்யா பிர்லா குழுமத்தின் தலைவரும் பிர்லா குடும்ப உறுப்பினருமான குமார் மங்கலம் பிர்லாவின் மகன் ஆவார்.  

தற்போது மும்பை பல்கலைக்கழகத்தில் தொலைதூரக் கல்வி மூலம் வணிகவியல் பட்டம் பெற்று வருகிறார்.  

## துடுப்பாட்ட வாழ்க்கை
இவர் நவம்பர் 25, 2017 அன்று 2017–18 ரஞ்சி கோப்பையில் மத்திய பிரதேச அணிக்காக முதல் தரத் துடுப்பாட்டத்தில் அறிமுகமானார். ஜனவரி 2018 இல், 2018 ஐபிஎல் ஏலத்தில் இவரை ராஜஸ்தான் ராயல்ஸ் ஏலத்தில் எடுத்தது. நவம்பர் 2018 இல், முதல் தரத் துடுப்பாட்டத்தில் தனது முதல் நூறு ஓடடங்கள் எடுத்தார். 2019 ஆம் ஆண்டில், மனநல பிரச்சினைகள் காரணமாக கிரிக்கெட்டில் இருந்து ஓய்வு எடுத்தார். 2020 ஐபிஎல் ஏலத்திற்கு முன்னதாக இவரை ராஜஸ்தான் ராயல்ஸ் நிர்வாகம் விடுவித்தது. .
# அஸ்வினி பைதே-தேஷ்பாண்டே


**விதூசி அஸ்வினி பைதே-தேஷ்பாண்டே** (Ashwini Bhide-Deshpande) (பிறப்பு: அக்டோபர் 7, 1960) மும்பையைச் சேர்ந்த இந்துஸ்தானி இசை பாடகராவார். இவர் ஜெய்ப்பூர்-அட்ரௌலி கரானா பாரம்பரியத்தைச் சேர்ந்தவர்.  

## ஆரம்பகால வாழ்க்கையும் பயிற்சியும்
வலுவான இசை மரபுகளைக் கொண்ட ஒரு குடும்பத்தில் மும்பையில் பிறந்த அஸ்வினி தனது ஆரம்பகால பயிற்சியை நாராயணராவ் தாதர் என்பவரின் வழிகாட்டுதலின் கீழ் தொடங்கினார். புதில்லி காந்தர்வ மகாவித்யாலயத்திலிருந்து தனது இசை விஷாரத்தை முடித்தார். அப்போதிருந்து, இவர் ஜெய்ப்பூர்-அட்ரௌலி பாணியில் தனது தாயார் மானிக் பைதேவிடம் இசையைக் கற்றுக் கொண்டார். அஸ்வினி இரத்னாகர் பாயிடமிருந்து 2009இல் இறக்கும் வரை வழிகாட்டுதலையும் பெற்றார்.  

நுண்ணுயிரியலில் முதுகலை பட்டம் பெற்ற இவர் மும்பையில்] அமைந்துள்ள பாபா அணு ஆராய்ச்சி மையத்திலிருந்து உயிர்வேதியியலில் முனைவர் பட்டம் பெற்றார். அகில பாரதிய கந்தர்வ மகாவித்யாலய வாரியத்திலிருந்து இசை விசாரத் பட்டமும், இசையில் முதுகலை பட்டம் பெற்றார்.  

## நிகழ்த்தும் தொழில்
தனது முனைவர் ஆராய்ச்சியை முடிக்கும் வரையில் இசையில் தொழில்முறை வாழ்க்கையைத் தொடரும் எண்ணம் இவருக்கில்லை. பின்னர், சஞ்சீவ் அபயங்கருடன் இவரது 'ஜஸ்ராங்கி ஜுகல்பந்தி இசை நிகழ்ச்சிகள்' பார்வையாளர்களிடமிருந்து கலவையான வரவேற்பைப் பெற்றது. தொராண்டோவின் ராக்-மாலா இசைச் சங்கத்துக்காக 2019ஆம் ஆண்டில் கனடாவின் தொராண்டோவிலுள்ள ஆகா கான் அருங்காட்சியகம் உட்பட உலகெங்கிலும் உள்ள புகழ்பெற்ற இடங்களில் நிகழ்ச்சிகளை நிகழ்த்தியுள்ளார்.  

## வெளியீடுகள்
## Publications
- *Ragarachananjali* (Rajhansa Prakashan; 2004) - Book and CD of self composed bandishes
- *Ragarachananjali 2* (Rajhansa Prakashan; 2010) - Book and CD of self composed bandishes
- *Madam Curie - मादाम क्युरी* (2015) - Marathi translation of Eve Curie's biography of Marie Curie.
# சந்தியா இராமன்


**சந்தியா இராமன்** (Sandhya Raman) ஒரு ஆடைகலன் வடிவமைப்பாளரும், அருங்காட்சியகத்தின் பராமரிப்பாளரும் ஆவார். இவர் சமூக பொறுப்புணர்வு வடிவமைப்புகளில் கவனம் செலுத்துகிறார். இவர், டெஸ்மேனியா அறக்கட்டளையின் நிறுவனரும் ஆவார். மேலும் இவர், சமகால மற்றும் பாரம்பரிய நடன வடிவங்களைப் பயிற்றுவிக்கும் நடனக் கலைஞர்களுக்கான ஆடைகளை வடிவமைக்கிறார்.  

## கல்வியும் தொழிலும்
சந்தியா இராமன் ஆடை மற்றும் துணி வடிவமைப்பில் நிபுணத்துவம் பெற்ற தேசிய வடிவமைப்பு நிறுவனத்தின் ( அகமதாபாத் ) முன்னாள் மாணவர் ஆவார்.  

## விருதுகள்
இந்திய அரசாங்கம் 2008ஆம் ஆண்டு நாரி சக்தி விருது வழங்கியது. மேலும், ஐக்கிய நாடுகளின் மக்கள் தொகை நிதியத்தின் 2008 - *கிரியேட்டிவ் எக்ஸலன்ஸ்* விருதும் பெற்றுள்ளார்.
# கர்ணன் (2021 திரைப்படம்)


**கர்ணன் ** 2021 இல் வெளிவந்த தமிழ்த் திரைப்படம் ஆகும். இத்திரைப்படத்தை மாரி செல்வராஜ் எழுதி இயக்கியுள்ளார். வி கிரியேஷன்ஸ் நிறுவனம் சார்பில் கலைப்புலி எஸ். தானு தயாரித்துள்ளார். இத்திரைப்படத்திற்கு சந்தோஷ் நாராயணன் இசையமைத்துள்ளார். தனுஷ், யோகி பாபு, லால், நடராஜன் சுப்பிரமணியம் ஆகியோர் முக்கியக் கதாப்பாத்திரத்தில் நடித்துள்ளனர். இப்படத்தின் கதையானது 1995 கொடியன்குளம் சாதிக் கலவரத்தை அடிப்படையாக கொண்டது.  

## கதை மாந்தர்கள்
- தனுஷ் – கர்ணன்
- லால் – ஏமன் (எ) ஏமராஜா
- நடராஜ் (நட்டி) – க. கண்ணபிரான்
- யோகி பாபு – வடமலையான்
- ரஜிஷா விஜயன் – திரௌபதை
- ஜி. எம். குமார் – மா. துரியோதனன்
- அழகம் பெருமாள்
- சண்முகராஜன்
- பூ ராமு – (கர்ணனின் தகப்பன்)
- லட்சுமி பிரியா சந்திரமெளலி – பத்மினி
- கௌரி ஜி. கிசன் – பொயிலாள்
- சுபத்ரா – (கர்ணனின் தாய்)
- ஜானகி
- மதன் தக்சிணாமூர்த்தி

## வெளியீடு
2021 ஆம் ஆண்டு ஏப்ரல் மாதம் 9 ஆம் தேதி இத்திரைப்படம் திரையரங்குகளில் வெளியானது.
# வசந்தி தேவி (சுற்றுச்சூழல் ஆர்வலர்)


**வசந்தி தேவி** (Basanti Devi ) ஒரு இந்திய சுற்றுச்சூழல் ஆர்வலர். உத்தராகண்டம் மாநிலத்தில் மரங்களை பாதுகாப்பதில் இவரது இந்த அக்கறையைக் கௌரவிக்கும் வகையில் இந்திய அரசு பெண்களுக்கான மிக உயர்ந்த விருதான, நாரி சக்தி விருதினை 2016 இல் வழங்கியது.  

## வாழ்க்கை
காந்தியவாதியான சர்ளா பென் இளம் பெண்களுக்காக கௌசனி என்ற இடத்தில் ஆரம்பிக்கப்பட்ட இலட்சுமி ஆசிரமத்தில் தனது இளமைக் காலத்தைக் கழித்தார். தனது பன்னிரெண்டு வயதில் திருமணமான இவர், 1980ஆம் ஆண்டில் கணவர் இறந்தபின், ஆசிரமத்திலேயேத் தங்கினார். திருமணத்திற்கு முன்பே பள்ளிக்குச் சென்றிருந்த இவரால் மட்டுமே படிக்க முடிந்தது. ஆசிரமத்தில் இவர் தனது மேல்நிலைக்கல்வியை முடித்தப்பின் தொடர்ந்து படித்து வந்தார். மேலும் கற்பிப்பதில் ஆர்வம் காட்டினார்.  

சுற்றுச்சூழல் ஆர்வலராகி உத்தராகண்டம் மாநிலத்தில் மரங்களை பாதுகாப்பதில் அக்கறை கொண்டு பணியாற்றி வருகிறார்.  
## பணிகள்
உத்தரகண்டில் கோசி நதி ஒரு முக்கியமான வளமாகும். பீகாரில் பெரும் வெள்ளப்பெருக்கு ஏற்படுவதற்கு இந்த நதியே காரணமாகும். இது பல்லாயிரக்கணக்கான ஹெக்டேர் நிலத்தையும் ஒரு மில்லியன் மக்களையும் பாதிக்கிறது. தற்போதைய விகிதத்தில் மரங்களை வெட்டுவது தொடர்ந்தால் பத்தாணு காலத்துக்குள் நதி இருக்காது என்று மதிப்பிட்ட ஒரு கட்டுரையை தேவி படித்தார். இதைப் பற்றி உள்ளூர் பெண்களிடம் பேசினார் . இது அவர்களின் காடு என்றும், அவர்களின் நிலம் என்று விளக்கி, நதி காய்ந்தவுடன் அவர்கள் என்ன செய்வார்கள் என்று கேட்டார். இது மக்களை நம்ப வைக்கத் தொடங்கியது. பெண்கள் மற்றும் குழந்தைகள் மேம்பாட்டு அமைச்சகம் ஏற்பாடு செய்திருந்த இந்நிகழ்ச்சியில் மத்திய மகளிர் மற்றும் குழந்தைகள் நல அமைச்சரான மேனகா காந்தியும் பிரதமர் நரேந்திர மோடியும் கலந்து கொண்டனர்.
# பாரக்கா (சட்டமன்றத் தொகுதி)

**பாரக்கா (சட்டமன்றத் தொகுதி)** (**Farakka Vidhan Sabha constituency)** என்பது இந்தியாவின் மேற்கு வங்காள மாநிலத்தில் முர்சிதாபாத் மாவட்டத்தில் உள்ள ஓர் சட்டமன்றத் தொகுதி ஆகும்.  

## கண்ணோட்டம்
பாரக்கா (சட்டமன்றத் தொகுதி) மால்டகா தக்ஷின் (மக்களவைத் தொகுதி) ஒரு பகுதியாகும். இது முன்னர் ஜாங்கிபூரின் மக்களவைத் தொகுதியுள் அடங்குகிறது.  

## சட்டமன்ற உறுப்பினர்கள்
| 1951 | முகம்மது கியாசுதீன் | இந்திய தேசிய காங்கிரஸ் |  |
| --- | --- | --- | --- |
| 1957 | முகம்மது கியாசுதீன் | இந்திய தேசிய காங்கிரஸ் |  |
| 1962 | முகம்மது கியாசுதீன் | இந்திய தேசிய காங்கிரஸ் |  |
| 1967 | தன்நாபி | பங்களா காங்கிரஸ் |  |
| 1969 | சதாத் கூசைன் | பங்களா காங்கிரஸ் |  |
| 1971 | ஜெரத் அலி | இந்தியப் பொதுவுடமைக் கட்சி (மார்க்சிஸ்ட்) |  |
| 1972 | ஜெரத் அலி | இந்திய கம்யூனிஸ்ட் கட்சி (மார்க்சிஸ்ட்) |  |
| 1977 | அபுல் கசனத் கான் | இந்திய கம்யூனிஸ்ட் கட்சி (மார்க்சிஸ்ட்) |  |
| 1982 | அபுல் கசனத் கான் | இந்திய கம்யூனிஸ்ட் கட்சி (மார்க்சிஸ்ட்) |  |
| 1987 | அபுல் கசனத் கான் | இந்திய கம்யூனிஸ்ட் கட்சி (மார்க்சிஸ்ட்) |  |
| 1991 | அபுல் கசனத் கான் | இந்திய கம்யூனிஸ்ட் கட்சி (மார்க்சிஸ்ட்) |  |
| 1996 | மைனுல் ஹக் | இந்திய தேசிய காங்கிரஸ் |  |
| 2001 | மைனுல் ஹக் | இந்திய தேசிய காங்கிரஸ் |  |
| 2006 | மைனுல் ஹக் | இந்திய தேசிய காங்கிரஸ் |  |
| 2011 | மைனுல் ஹக் | இந்திய தேசிய காங்கிரஸ் |  |
| 2016 | மைனுல் ஹக் | இந்திய தேசிய காங்கிரஸ் | } |

## தேர்தல் முடிவுகள்

### 2011
2011 தேர்தலில், அப்துஸ் சலாமை சிபிஐ (மா) வேட்பாளரை காங்கிரசின் மைனுல் கேக் தோற்கடித்து ஐந்தாவது முறையாக வெற்றி பெற்றார்.
# அவிவா இந்தியா



**அவிவா இந்தியா** (Aviva India) ஒரு இந்திய ஆயுள் காப்பீட்டு நிறுவனம், இங்கிலாந்து ஆயுள் காப்பீட்டு நிறுவனமான அவிவா பி.எல்.சி மற்றும் இந்திய கூட்டு நிறுவனமான டாபர் குழுமம் ஆகியவற்றுக்கு இடையிலான ஒரு கூட்டு முயற்சியாகும்.அவிவா சூலை 2002 இல் இந்தியாவின் பழமையான வணிக நிறுவனங்களில் ஒன்றான டாபர் குழுமத்துடன் ஒரு கூட்டு முயற்சியாக செயல்பட தொடங்கியது.இந்திய காப்பீட்டுத் துறை விதிகளின்படி,அவிவா பி.எல்.சிக்கு 49% பங்குகளும்,டாபர்க்கு ஜே.வி கூட்டணியில் 51% பங்குகளும் உள்ளன.  

## செயல்பாடுகள்

அவிவா சமீபத்திய ஆண்டுகளில் ஆன்லைன் இயங்குதளத்தில் கவனம் செலுத்தி வருகிறது,மேலும் அவிவா ஐ−லைப்,அவிவா உடல்நலம் காத்தல் உள்ளிட்ட பல தயாரிப்புகள்,வாடிக்கையாளர்களுக்கு புரிந்துகொள்வதற்க்கும் வாங்குவதற்க்கும் எளிதாக புதிய வடிவங்கள் மற்றும் தயாரிப்புகளில் கவனம் செலுத்துகிறது.  

## தயாரிப்புகள்

நவீன முறையில் பொருள்கள் தயாரிப்பு மற்றும் இலாபக் கொள்கைகள் அறிமுகப்படுத்திய நிறுவனங்களின் பட்டியலில் அவிவா இந்தியாவும் இருந்தது.அதன் தயாரிப்புகளில் நிலையான கால பாதுகாப்பு திட்டங்கள் (அவிவா லைஃப்சில்ட் பிளாட்டிம்) மற்றும் ஒற்றை பிரீமியம் திட்டங்கள்.  

## கூட்டாண்மை சமூக பொறுப்பு

அவிவா இந்தியா ஒவ்வொறு ஆண்டும் பல்வேறு நகரங்களில் அவிவா பெரிய கவ்விச் சுவரை நடத்துகிறது,இந்த திட்டத்தின் முலம் வரிய குழந்தைகளுக்கான புத்தகங்களை சேகரிக்கிறது.கடந்த மூன்று ஆண்டுகளில்,அவிவா பெரிய கல்விச் சுவர் 2 மில்லியனுக்கு அதிகமான புத்தகங்களை சேகரித்துள்ளது.அவை நாடு முழுவதும் 500,000க்கும் மேற்பட்ட வறிய குழந்தைகளுக்கு வழங்கப்பட்டுள்ளன. அவிவா பெரிய கல்விச் சுவர் 2011 இல் மட்டும் 1.1 மில்லியனுக்கும் அதிகமான புத்தகங்களை சேகரிதத்து.இது அந்த ஆண்டிற்கான "புத்தகங்களின் மிகபெரிய சுவர்" என்று லிம்கா சாதனை புத்தகத்தில் பதிவு செய்தது.இது குழந்தை உரிமை சாம்பியன் விருது,வெண்கல விருது உட்பட பல விருதுகளைப் பெற்றுள்ளது.லண்டனின் பாஃப்டா,2012 இல் இந்தியா பி.ஆர்& கார்ப்பரேட் விருதுகளை பெற்றுள்ளது.
# இராஜீவ் கிருஷ்ணா


**இராஜீவ் கிருஷ்ணா** (*Rajiv Krishna*) என்பவர் இந்திய ஒன்றியம், கர்நாடக மாநிலம் பெங்களூரைச் சேர்ந்த திரைப்பட நடிகர். ஆவார். இவர் பெரும்பாலும் தமிழ் படங்களில் தோன்றியுள்ளார்.  

இராஜீவ் கிருஷ்ணா *உட்ஸ்டாக் வில்லா*, *சவுண்ட்டிராக்* ஆகிய இந்தி படங்களுக்கு திரைக்கதை எழுதியுள்ளார். இவர் தயாரிப்பாளர் சுரேஷ் மேனனின் மருமகன் ஆவார். இவர் 2013 இல் *தண்டர்காட் - அசெண்டன்ஸ் ஆப் இந்திரா* ''என்ற புதினத்தை எழுதினார்.  

## தொழில்
ராஜீவ் கிருஷ்ணா *ஆஹா!* (1997) படத்தின் வழியாக தமிழில் அறிமுகமானார். இவரது நடிப்பைப் பற்றி ஒரு விமர்சகர் குறிப்பிடும்போது, "ராஜீவின் தன் பங்காக தனது நடிப்புத் திறனைக் காட்ட அதிக வாய்ப்புகள் உள்ளன, மேலும் அவர் அந்த வாய்ப்பை நன்கு பயன்படுத்திக் கொண்டார்" என்றார். *ஆஹா*வின் வெற்றியைத் தொடர்ந்து, ராஜீவ் கிருஷ்ணா தொடர்ந்து முக்கிய வேடங்களில் தோன்றுவதற்கு பல வாய்ப்புகளைப் பெற்றார். இவர் *கை விளக்கு* என்ற படத்தில் நாயகனாக சங்கீதாவுடன் இணைந்து நடிக்க ஒப்பந்தமானார். ஆனால் படம் தயாரிக்கபட்ட போதிலும் வெளியாகவில்லை. இவர் பாலிவுட்டில் *பாஸ் யுன் ஹாய்* (2003) என்ற படத்தில் ராஜீவ் கோபாலகிருஷ்ணன் என்ற பெயரில் அறிமுகமானார். படத்தில், நந்திதா தாசுக்கு ஜோடியாக நடித்தார்; இருப்பினும், படமானது இவரை அடையாளம் காட்டத் தவறியது. *நியூட்டனின் மூன்றாவது விதி* (2009) மற்றும் *அசல்* (2010) ஆகிய படங்களில் எதிர்மறை வேடங்களில் நடித்தார். *கிருஷ்ணவேணி பஞ்சாலை* (2012) படத்தில் ஒரு ஆலை உரிமையாளராக இவர் நடித்தார்.  

## திரைப்படவியல்

### நடிகர்

; படங்கள்  

| 1996 | *தேவராகம்* | பார்த்தசாரதி | மலையாளம் |
| --- | --- | --- | --- |
| 1997 | *ஆஹா!* | ஸ்ரீராம் | தமிழ் |
| 1999 | *மனம் விரும்புதே உன்னை* | பிரகாஷ் | தமிழ் |
| 2002 | *ஏய் நீ ரொம்ப அழகாய் இருக்கே* | பரத் | தமிழ் |
| 2003 | *பாஸ் யுன் ஹாய்* | ரோஹன் | இந்தி |
| 2009 | *நியூட்டனின் மூன்றாவது விதி* | ஜெய்பிரகாஷ் நாராயணன் (ஜே.பி.) | தமிழ் |
| 2010 | *அசல்* | விக்கி ஜீவாநந்தன் | தமிழ் |
| 2012 | *தி கிங் & கமிஷனர்* | மேஜர் அப்துல் ஜலால் ராணா | மலையாளம் |
| *கிருஷ்ணவேணி பஞ்சாலை* | கிருஷ்ணமூர்த்தி | தமிழ் |  |
| 2015 | *என் வழி தனி வழி* | தன்வீர் | தமிழ் |

; தொலைக்காட்சி  

| 1997 | *டாக்டர்ஸ்* |  |
| --- | --- | --- |
| 1994-1995 | *சின்ன சின்ன ஆசைகள்* | "பூஜா", "மனசு", "ஆரம்பம்" ஆகிய கதைகளில் நடித்தார் |

### எழுத்தாளர்

- *உட்ஸ்டாக் வில்லா* (2008)
- *சவுண்டிராக்* (2011)
- *கேல்ஸ்* (2016; மலையாளம்) (திரைக்கதை ஆலோசகர்)
# பி. ஸ்வேதா

**பி. ஸ்வேதா** (*P. Shwetha*) என்பவர் ஒரு இந்திய நடிகை ஆவார். இந்திய ஒன்றியம், தமிழ்நாட்டின் சென்னையில் பிறந்த இவர் சந்தோஷ் சிவன் இயக்கிய விமர்சன ரீதியாக பாராட்டப்பட்ட *மல்லி* (1998) திரைப்படத்தின் வழியாக அறிமுகமானார். அப்படத்தில் மல்லி என்ற சிறுமியாக நடித்தார். தனது சிறந்த நண்பரின் நோயைக் குணப்படுத்தக்கூடிய நீல நிற தெய்வமணிக் கல்லைத் தேடும் சாகசத்தில் ஈடுபடும் பெண்ணாக அதில் நடித்தார். அப்படத்தில் நடித்ததற்காக 1999 ஆம் ஆண்டில் சிறந்த குழந்தைக் கலைஞருக்கான தேசிய திரைப்பட விருதை வென்றார். *குட்டி* திரைப்படத்தில் நடித்ததற்காக 2002 ஆம் ஆண்டில் சிறந்த குழந்தைக் கலைஞருக்கான மற்றொரு தேசிய திரைப்பட விருதை வென்றார். குட்டியின் கதை குழந்தைத் தொழிலாளர் பற்றியது. இவர் சந்தோஷ் சிவன் படமான *நவரசாவில்* நடித்தார்.  

இவர் சென்னை அண்ணா பல்கலைக்கழகத்தில் கல்லூரிப் படிப்பை மேற்கொண்டவர்.  

## திரைப்படவியல்
| 1998 | *மல்லி* | மல்லி (சிறுமி) | தமிழ் | சிறந்த குழந்தை நட்சத்திரத்துக்கான தேசிய திரைப்பட விருது |
| --- | --- | --- | --- | --- |
| 1998 | *தேசிய கீதம்* | தமிழ் | "என் கனவினை" பாடலில் சிறப்புத் தோற்றம் |  |
| 1999 | *மனம் விரும்புதே உன்னை* | கவிதா | தமிழ் |  |
| 2001 | *குட்டி* | குட்டி | தமிழ் | சிறந்த குழந்தை நட்சத்திரத்துக்கான தேசிய திரைப்பட விருது |
| 2004 | *ஆய்த எழுத்து* | ஜோ | தமிழ் |  |
| 2005 | *நவரசா* | ஸ்வேதா | தமிழ் |  |

## வெளியிணைப்புகள்
-
# இங்கிலாந்துப் பெண்கள் துடுப்பாட்ட அணி


**இங்கிலாந்துப் பெண்கள் துடுப்பாட்ட அணி** (England women's cricket team) பெண்கள் பன்னாட்டு அளவில் விளையாடும் துடுப்பாட்ட வடிவத்தில் இங்கிலாந்து மற்றும் வேல்ஸை பிரதிநிதித்துவப்படுத்துகிறது. இந்த அணியை இங்கிலாந்து மற்றும் வேல்ஸ் துடுப்பாட்ட வாரியம் (ஈசிபி) நிர்வகிக்கிறது. ஆத்திரேலியப் பெண்கள் துடுப்பாட்ட அணிக்கு எதிரான தனது முதல் பெண்கள் தேர்வுத் துடுப்பாட்டப் போட்டியில் 2-0 எனும் கணக்கில் தொடரைக் கைப்பற்றியது.  

2017 ஆம் ஆண்டில், இந்த அணி பிபிசி விளையாட்டில் ஆளுமைமிக்க அணிக்கான விருதை வென்றனர்.  

## வரலாறு

### முன்னோடிகள்
1934-35இல் இங்கிலாந்து அணி பெட்டி ஆர்க்டேல் தலைமையில் ஆத்திரேலியாவில் சுற்றுப்பயணம் மேற்கொண்டு பெண்கள் தேர்வுத் துடுப்பாட்டத் தொடரில் கலந்து கொண்டனர்.  

அந்தத் தொடரின் முதல் இரண்டு போட்டிகளிலும் வென்றது மற்றும் மூன்றாவது போட்டியினை சமன் செய்து தொடரைக் கைப்பற்றியது. பின்னர் நியூசிலாந்தை ஓர் ஆட்டப்பகுதி மற்றும் 337 ஓட்டங்கள் வித்தியாசத்தில் வெற்றி பெற்றது.  
### முதல் உலகக் கிண்ணம்
மேற்கிந்தியத் தீவுகளுக்கு அதுவரை தேர்வு போட்டியில் விளையாட அனுமதி வழங்கப்படவில்லை, ஆனால் இங்கிலாந்து 1969-70 மற்றும் 1970-71 ஆம் ஆண்டுகளில் சர் ஜாக் ஹேவர்டின் நிதியுதவியுடன் இரண்டு சுற்றுப்பயணங்களை மேற்கொண்டது.  

### 2005
2005 உலகக் கோப்பையில், அரையிறுதியில் இங்கிலாந்து ஆத்திரேலியாவிடம் தோற்றது. இருப்பினும், ஆத்திரேலியாவுக்கு எதிரான இரண்டு தேர்வு போட்டிகள் கொண்ட தொடரை இங்கிலாந்து 1–0 என்ற கணக்கில் வென்றது, 42 ஆண்டுகளில் முதல் முறையாக பெண்கள் ஆஷஸைக் கோரியது.  

### போட்டி வரலாறு

#### உலகக் கோப்பை

- 1973 : வெற்றியாளர்கள்
- 1978 : இரண்டாம் இடம்
- 1982 : இரண்டாம் இடம்
- 1988 : இரண்டாம் இடம்
- 1993 : வெற்றியாளர்கள்
- 1997 : அரையிறுதி
- 2000 : ஐந்தாவது இடம்
- 2005 : அரையிறுதி
- 2009 : வெற்றியாளர்கள்
- 2013 : மூன்றாம் இடம்
- 2017 : வெற்றியாளர்கள்
# தென்னாப்பிரிக்கப் பெண்கள் துடுப்பாட்ட அணி


**புரோட்டியாசு** என்ற புனைபெயர் கொண்ட **தென்னாப்பிரிக்கப் பெண்கள் துடுப்பாட்ட அணி** (South Africa women's national cricket team) பன்னாட்டு அளவில் பெண்கள் துடுப்பாட்டப் போட்டிகளில் தென்னாப்பிரிக்காவை பிரதிநிதித்துவப்படுத்துகிறது. ஐசிசி பெண்கள் துடுப்பாட்டப் போட்டிகளில் போட்டியிடும் எட்டு அணிகளில் ஒன்றாகும்.  

தென்னாப்பிரிக்கா 1960 இல் இங்கிலாந்துக்கு எதிராக தேர்வுப் போட்டியில் அறிமுகமானது, அந்த மட்டத்தில் (ஆஸ்திரேலியா, இங்கிலாந்து மற்றும் நியூசிலாந்திற்குப் பிறகு) விளையாடும் நான்காவது அணியாகும். தென்னாப்பிரிக்காவின் விளையாட்டு புறக்கணிப்பு மற்றும் பிற காரணிகளால், இந்த அணி 1972 மற்றும் 1997 க்கு இடையில் எந்த சர்வதேச போட்டிகளிலும் விளையாடவில்லை. தென்னாப்பிரிக்கா 1997 ஆகஸ்டில் அயர்லாந்துக்கு எதிரான ஒருநாள் (ஒருநாள்) போட்டிக்கு திரும்பியது, பின்னர் அந்த ஆண்டில் 1997 இந்தியாவில் நடந்த உலகக் கோப்பையில் பங்கேற்றது.  

## சர்வதேச சுற்றுப்பயணங்கள்
தென்னாப்பிரிக்கா தனது முதல் பெண்கள் தேர்வு போட்டியை டிசம்பர் 2, 1960 அன்று போர்ட் எலிசபெத் செயின்ட் ஜார்ஜ் ஓவலில் தொடங்கியது . இந்தப் போட்டி சமனில் முடிந்தது. இரண்டாவது போட்டியும் சமனில் முடிந்த பிறகு மூன்றாவது போட்டியில் இங்கிலாந்துப் பெண்கள் துடுப்பாட்ட அணி எட்டு இலக்குகளில் வெற்றி பெற்றது. அந்தத் தொடரை 1-0 என தென்னாப்பிரிக்க இழந்தது.  

### 2000 களின் பிற்பகுதியில்
2007 ல் பாக்கித்தான் தென்னாப்பிரிக்காவில் சுற்றுப்பயணம் மேற்கொண்டது, தென்னாப்பிரிக்கா 4-0 என்ற கணக்கில் வென்றது, பின்னர் அவர்கள் இங்கிலாந்து மற்றும் நெதர்லாந்துக்குச் சுற்றுப்பயணம் செய்தனர். 2008 பெண்கள் துடுப்பாட்ட உலகக் கிண்ணத் தகுதிச் சுற்றில் இவர்கள் அனைத்து போட்டிகளிலும் வென்றனர், இறுதிப் போட்டியில் பாக்கித்தானை 8 இலக்குகள் வித்தியாசத்தில் வீழ்த்தி உலகக் கிண்ணத்திற்கு தகுதிபெற்றனர்.
# ரசனாரா பர்வின்


**ரசனாரா பர்வின்** ( Rasanara Parwin பிறப்பு மே 4, 1992 **ரசனாரா கெபாதுல்லா பர்வின்** ) மேற்கிந்திய தீவுகளுக்கு எதிரான 2013 பெண்கள் துடுப்பாட்ட உலகக் கிண்ணத்தில் அறிமுகமான இந்தியப் பெண்கள் துடுப்பாட்ட அணியின் வலது கை எதிர்ச் சுழல் பந்து வீச்சாளர் ஆவார்.  

## சர்வதேச போட்டிகள்
ஜனவரி 31, 2013 இல் மும்பையில் மேற்கிந்தியத் தீவுகள் அணிக்கு எதிரான போட்டியில் இவர் முதன்முதலாக அறிமுகமானார். அந்தப் போட்டியில் இவருக்கு மட்டையாடும் வாய்ப்பு கிடைக்கவில்லை.பந்துவீச்சில் 7 நிறைவுகள் வீசி ஒரு ஓவரை மெய்டனாக வீசி 34 ஓட்டங்களை விட்டுக்கொடுத்தார். ஆனால் இலக்குகளைக் கைப்பற்றவில்லை.இந்தப் போட்டியில் மேற்கிந்தியத் தீவுகள் அணி 105 ஓட்டங்களில் வெற்றி பெற்றது.
# மெத்திலோபாக்டீரியம் ஒரைசே



**மெத்திலோபாக்டீரியம் ஒரைசே** (*Methylobacterium oryzae*) சூழ்நிலைத் தகவுத்திறன் ஒத்தக்கரிமூலவுண்ணி மற்றும் காற்றுவழி மெத்தைலோபாக்டீரிய பேரினத்தைச் சேர்ந்ததாகும். இந்தப் பாக்டீரியா கொரியாவில் உள்ள சியோங்வானில் நெற்பயிரின் (*ஒரைசா சடைவா*) திசுவிலிருந்து பிரித்தெடுக்கப்பட்டதால் இப்பெயரிடப்பட்டது. *மெத்திலோபாக்டீரியம்* *ஒரைசே* 1-அமினோசைக்ளோபுரோபேன் 1-கார்பாக்சிலேட்டைப் பயன்படுத்தலாம். *மெத்திலோபாக்டீரியம் ஒரைசே* தாவர வளர்ச்சியை ஊக்குவிக்கின்றது.
# மெத்திலோபாக்டீரியம் அஜ்மாலி



**மெத்திலோபாக்டீரியம் அஜ்மாலி** (*Methylobacterium ajmalii*) என்பது பன்னாட்டு வான்வெளி மையத்தினால் அண்மையில் வான்வெளியில் பூமியினை இருமுறை சுற்றிவந்து சேகரிக்கப்பட்ட மாதிரிகளில் காணப்பட்ட நான்கு வகையான புதிய பாக்டீரியாக்களில் ஒன்றாகும். மெத்திலோபாக்டீரிய பேரினத்தில் பல்வேறு வகையான இனங்கள் காணப்படுகின்றன. *மெ. அஜ்மாலி* என்பது கிராம் எதிர், குச்சி வடிவ பாக்டீரியாவாகும். இந்த பாக்டீரிய உயிரணுக்கள் 1.6 முதல் 1.8 மைக்ரோ மீட்டர் அகலமும் 2.2 முதல் 3.2 மைக்ரோ மீட்டர் நீளமும் உடையது. காற்றுச்சூழலில் வாழக்கூடிய இந்த பாக்டீரியா மீதேன் அல்லது மெதனாலைக் கார்பன் மற்றும் சக்தி மூலமாகச் சர்க்கரை மற்றும் கரிம அமிலங்களுடன் பயன்படுத்துகின்றது.. இந்தப் பாக்டீரியா தாவர வளர்ச்சிக்குத் துணைபுரிகின்றது. சர்வதேச விண்வெளி ஆய்வின் பகுதியாகப் புவியின் மேற்பரப்பில் சேகரிக்கப்பட்ட மாதிரிகளிலிருந்து பிரித்தெடுக்கப்பட்டு மூலக்கூறு ஆய்வு, மூலக்கூறு வகைப்பாட்டின் முடிவில் புதிதாக கண்டுபிடிக்கப்பட்ட பாக்டீரியா ஒன்றிற்கு இந்தியாவின் தமிழ்நாட்டில் கடலூர் மாவட்டம் பரங்கிப்பேட்டையில் உள்ள அண்ணாமலைப் பல்கலைக்கழக, கடல்வாழ் உயிரியல் நிலையப் பேராசிரியர் பல்லுயிர் ஆய்வாளர் அஜ்மல்கானின் ஆராய்ச்சியினை பெருமைப்படுத்தும் விதமாக *மெத்திலோபாக்டீரியம் அஜ்மாலி* எனப்பெயரிடப்பட்டுள்ளது.
# சிவசக்தி மூவி மேக்கர்ஸ்


**சிவசக்தி மூவி மேக்கர்ஸ்** (*Sivasakthi Movie Makers*) என்பது ஒரு இந்திய திரைப்பட தயாரிப்பு மற்றும் விநியோக நிறுவனம் ஆகும். இது சிவசக்தி பாண்டியன் தலைமையில் இயங்குகிது. இந்த நிறுவனம் 1990 களில் தமிழ் திரையுலகில் முன்னணி தயாரிப்பு நிறுவனமாக இருந்தது, ஆனால் திரைப்பட தயாரிப்பு எண்ணியல் தொழில் நுட்பத்திற்கு மாறியதைத் தொடர்ந்து நிறுவனம் தேங்கத்தைக் கண்டது. இந்நிறுவனமானது பதினொரு படங்களை உருவாக்கியுள்ளது, இவை அனைத்திற்கும் தேவா இசையமைத்துள்ளார்.  

## வரலாறு
திரைப்பட விநியோகஸ்தராக தனது வாழ்க்கையைத் தொடங்கிய சிவசக்தி பாண்டியன் இறுதியில் தயாரிப்புக்கு நகர்ந்தார். *முத்து* (1995) பட விநியோகத்தின் மூலம் பெற்ற லாபத்தைக் கொண்டு அஜீத் நடித்து அகதியன் இயக்கிய தனது முதல் படமான *வான்மதி* (1996) படத்தை தயாரித்தார். *வான்மதி* *வெற்றிபெற்றது. இதைத் தொடர்ந்து *வான்மதியின்* நடிகர், இயக்குநர், படக்குழுவினரைக் கொண்டே *காதல் கோட்டை'' (1996) படத்தை பாண்டியன் தயாரித்தார். காதல்கோட்டை மிக்ப்பெரிய வெற்றிப் படமாக ஆனது.  

படம் வெளியானதைத் தொடர்ந்து இயக்குநர் அகத்தியன் தான் பாதி முடித்துள்ள படமான *உன் நினைவாக* படத்தின் கதையை திருடி *காதல் கோட்டை* (1996) படத்தை இயக்கியுள்ளதாக, இயக்குநர் ஆர். பாலு கூறினார். பாலுவை சமாதானப்படுத்த, தயாரிப்பாளர் சிவசக்தி பாண்டியன் அவருக்கு தன் நிறுவனத்தில் ஒரு படத்தை உருவாக்கும் வாய்ப்பை வழங்கினார். பாலு பின்னர் *காலமெல்லாம் காதல் வாழ்க* (1997) என்ற காதல் திரைப்படத்தின் மூலம் இயக்குநராக அறிமுகமானார், இதில் முரளி, புதுமுகம் கௌசல்யா ஆகியோர் முக்கிய கதாபாத்திரங்களில் நடித்தனர். தனது முதல் படத்திலேயே விமர்சன ரீதியான பாராட்டை பாலு பெற்றனர். முரளி பின்னர் பல வெற்றிப் படங்கள் நடிக்க காரணமாக இந்த வாய்ப்பை வழங்கிய நிறுவனத்துக்கு நன்றி தெரிவித்தார்.  

2000 ஆம் ஆண்டில், நிறுவன தயாரித்த இரண்டு படங்கள் - *வெற்றிக் கொடி கட்டு* மற்றும் *கடல் பூக்கள்* - தேசிய திரைப்பட விருதுகளை வென்றன. முரளி மற்றும் தேவயானி ஆகியோரைக் கொண்டு முருகனின் பக்திப் படமாக *அறுபடை வீடு* என்ற படத்தை தயாரிக்க பாண்டியன் நினைத்தார். ஆனால் இந்த முயற்சி பயன்பாட்டுக்கு வரவில்லை. இதேபோல், ஜி. எஸ். கிருஷ்ணன் இயக்க நாகா என்ற பெயரிலான படத்தில் பிரசாந்த் நடிப்பதாக அறிவிக்கபட்ட படமானது அறிவிப்பு வெளிவந்த வெகுவிரைவிலேயே கைவிடப்பட்டது.  

ஜெய் மற்றும் பூர்ணா நடித்த நிறுவனத்தின் பன்னிரண்டாவது படமான *அர்ஜுனன் காதலி* தயாரிப்பின் போது நிறுவனம் சரிவைக் கண்டது. இந்த படத்தின் தயாரிப்பானது 2008 ஆம் ஆண்டில் தொடங்கி மெதுவாக முன்னேறியது. 2010 திசம்பருக்குள், படத்திற்கான தனது பகுதிகளை முடித்ததாக ஜெய் அறிவித்தார். தயாரிப்பு பணிகள் முடிந்த போதிலும், இந்த படம் விநியோகஸ்தர் ஐங்கரன் இன்டர்நேசனலின் நிதி சிக்கல்களால் தாமதமானது, பின்னர் வெளியிடப்படாமல் உள்ளது. 2013 பெப்ரவரியில், சிவசக்தி பாண்டியன் படத்தை தணிக்கை செய்து முடித்தார். அதே நேரத்தில் படத்தின் இசை இரண்டு மாதங்கள் கழித்து வெளியிடப்பட்டது. 2015 ஆம் ஆண்டில், சேரன் தனது புதிய நேரடி டிவிடி தளமான சி 2 எச் மூலம் படத்தை வெளியிடும் பொறுப்பை ஏற்றுக்கொண்டார். ஆனால் இந்த முயற்சியின் தோல்வியால் *அர்ஜுனன் காதலியின்* வெளியீடு தாமதமானது.  

நிறுவனத்தின்ஸ் மந்தநிலையைத் தொடர்ந்து, பாண்டியன் தமிழ்த் திரைப்படத் தயாரிப்பாளர் சங்கத்தில் பதவி, மற்றும் தணிக்கை வாரிய குழு உறுப்பினர் உள்ளிட்ட பதவிகளை ஏற்றார்.  

## திரைப்படவியல்
| } |
| --- |
# மேற்கிந்தியத் தீவுகள் பெண்கள் துடுப்பாட்ட அணி


**மேற்கிந்தியத் தீவுகள் பெண்கள் துடுப்பாட்ட அணி** (West Indies women's cricket team) **விண்டீசு** எனும் புனைபெயர் கொண்டு அழைக்கப்படும் இந்த அணி பன்னாட்டு அளவில் நடைபெறும் பெண்கள் துடுப்பாட்டப் போட்டிகளில் மேற்கிந்தியத் தீவுகளைப் பிரதிநிதித்துவப்படுத்துகிறது. இந்த அணி விண்டீசு துடுப்பாட்ட வாரியத்தால் நிர்வகிக்கப்படுகிறது.  

1973 ஆம் ஆண்டில் உலகக் கோப்பையின் தொடக்க பதிப்பில், மேற்கிந்தியத் தீவுகளின் சார்பாக ஜமைக்கா மற்றும் டிரினிடாட் மற்றும் டொபாகோ ஆகியவை தனித்தனியாக போட்டியிட்டன. ஒருங்கிணைந்த மேற்கிந்திய அணி 1976 ஆம் ஆண்டில் தேர்வு போட்டியில் அறிமுகமானது. ஆண்கள் தேசிய அணி போட்டியில் விளையாடி கிட்டத்தட்ட 50 ஆண்டுகளுக்குப் பிறகு) பெண்கள் அணி அறிமுகமானது. 1979 இல் ஒருநாள் போட்டியில் அறிமுகமானது.  

மேற்கிந்தியத் தீவுகள் தற்போது விளையாட்டின் மிக உயர்ந்த மட்டமான ஐ.சி.சி பெண்கள் வாகையாளர் தொடரில் போட்டியிடுகிறது, மேலும் இன்றுவரை நடைபெற்ற பெண்கள் உலகக் கிண்ணத்தின் பத்துப் பதிப்புகளில் ஐந்தில் பங்கேற்றுள்ளது. மிக சமீபத்திய 2013 உலகக் கோப்பையில், அந்த அணி முதல் முறையாக போட்டியின் இறுதிப் போட்டி வரை சென்றது, ஆனால் ஆஸ்திரேலியாவிடம் தோற்றது.  

ஐ.சி.சி உலக இருபது -20 போட்டியில், அனைத்துப் போட்டிகளிலும் அரையிறுதியில், 2016 போட்டிகளில் அந்த அணி தனது முதல் வாகையாளர் பட்டத்தை வென்றது.  

## வரலாறு

### தேர்வு துடுப்பாட்ட வரலாறு
மேற்கிந்தியத் தீவுகள் 1975-76ல் ஆஸ்திரேலியாவிற்கு எதிராக தனது முதல் தேர்வுப் போட்டியில் விளையாடியது. அந்தப் போட்டி சமனில் முடிந்தது. 1976-77 ஆம் ஆண்டில் இந்தியாவிற்கு எதிராக ஆறு தேர்வு துடுப்பாட்டத் தொடர்களை விளையாடியது. இதில் நான்காவது போட்டியில் தோல்வி அடைந்தனர். ஆற்றவது போட்டியில் ஆட்டப்பகுதி வெற்றி பெற்றனர். மற்ற போட்டிகள் சமன் ஆனதால் இந்தத் தொடர் சமன் ஆனது  

### போட்டி வரலாறு

#### பெண்கள் துடுப்பாட்ட உலகக் கிண்ணம்

- 1973 முதல் 1988 வரை: பங்கேற்கவில்லை
- 1993: 6 வது இடம்
- 1997: 9 வது இடம்
- 2000: பங்கேற்கவில்லை
- 2005: 5 வது இடம்
- 2009: 5 வது இடம்
- 2013: 2 வது இடம்

#### ஐ.சி.சி பெண்கள் உலக இருபது

- 2009 : 5 வது இடம்
- 2010 : அரை இறுதி
- 2012 : அரை இறுதி
- 2014 : அரை இறுதி
- 2016 : **சாம்பியன்ஸ்**
- 2018 : அரை இறுதி

#### ஐ.சி.சி பெண்கள் துடுப்பாட்ட வாகையாளர்

- 2010 : முதல் இடம்

## கௌரவங்கள்
ஐ.சி.சி பெண்கள் லக இருபதுக்கு 20 (1): 2016
# பயில்வான் ரங்கநாதன்



**பயில்வான் ரங்கநாதன்** (*Bayilvan Ranganathan*, பிறப்பு 19 மார்ச் 1968) என்பவர் ஓர் இந்திய நடிகர், திரைப்பட விமர்சகராவார். இவர் குறிப்பாகத் தமிழ்த் திரைப்படங்களில் நகைச்சுவை வேடங்களிலும், துணை பாத்திரங்களிலும் நடித்து வருகிறார்.  

ரங்கநாதன் தமிழ்நாட்டின் தூத்துக்குடி மாவட்டம், சிறுதொண்டநல்லூரைச் சேர்ந்தவர். சிறுதொண்டநல்லூரில் உள்ள சிறீ முத்துமலையம்மன் மேல்நிலைப் பள்ளியில் பள்ளிப்படிப்பை முடித்த இவர், சாயர்புரத்தில் உள்ள போப் கல்லூரியில் கல்லூரி படிப்பை மேற்கொண்டார். இவர் பளுதூக்குதலில் ஆர்வம் கொண்டவர். நடிகராவதற்கு முன் காவல் துறையில் இணைந்து பணியாற்றும் விருப்பம் கொண்டவராக இருந்தார். இவர் மிஸ்டர் சென்னை பட்டத்தைப் பெற்றார். இவரது உடல் வாகைப் பார்த்து எம். ஜி. இராமச்சந்திரன் பயில்வான் என்று அழைத்தார். அதுவே இவரது அடைமொழியாக ஆனது. இவர் முந்தானை முடிச்சு படத்தில் வைத்தியர் வேடத்தில் நடித்து நடிகராக அறிமுகமானார். மேலும் இவர் திரைப்படங்கள் பற்றி இதழ்களில் விமர்சனமும் எழுதிவருகிறார்.  

## நடித்த திரைப்படங்களில் சில
- முந்தானை முடிச்சு (1983) வைத்தியராக
- ஆயுசு நூறு (1987)
- தர்மதுரை (1991)
- ஆவாரம் பூ (1992) பயில்வானாக
- ஊர் மரியாதை (1992) முனியாண்டியாக
- சேவகன் (1992)
- ஜெய்ஹிந்த் (1994) காவல் உயரதிகாரியாக
- ஆணழகன் (1995)
- ஆசை (1995)
- ஜமீன் கோட்டை (1995) பிரகாசாக
- எல்லாமே என் ராசாதான் (1995)
- அவ்வை சண்முகி (1996)
- வேட்டிய மடிச்சு கட்டு (1998)
- புதுமைப்பித்தன் (1998)
- மறுமலர்ச்சி (1998)
- இரத்னா (1998)
- மாயி (2000)
- தெனாலி (2000) காவல் ஆய்வாளராக
- பம்மல் கே. சம்பந்தம் (2002) முதலியார் சங்க உறுப்பினராக
- தமிழன்
- வில்லன் (2002) காவல் ஆய்வாளராக
- பகவதி 2002) போக்குவரத்து காவலராக
- எவனோ ஒருவன் (2007) காவல் ஆய்வாளராக
- அழகான பொண்ணுதான் (2010)
- கருவறைப் பூக்கள் (2011)
- வேங்கை (2011)
- முகம் நீ அகம் நான் (2013)
- சாமி 2 (2018)
- பெஸ்டி - மு. அன்பழகன் (காவல் ஆய்வாளர்)

## தொலைக்காட்சித் தொடர்
- கிருஷ்ண லீலை
# லகுலீசர் மதுரா தூண் கல்வெட்டு


**இலகுலீசர் மதுரா தூண் கல்வெட்டு** (**Lakulisa Mathura Pillar Inscription**) பிற்கால குப்தப் பேரரசு காலத்திய பாசுபத சைவ நெறியைப் போற்றும் தொடர்பான சமசுகிருத மொழி தூண் கல்வெட்டாகும். இக்கல்வெட்டுத் தூண் வட இந்தியாவின் மதுரா நகரத்திற்கு அருகில் சிதிலமடைந்த நிலையில் 1928-ஆம் ஆண்டில் கண்டெடுக்கப்பட்டது. இக்கல்வெட்டுத் தூணின் அடியில் பாசுபத நெறியை வளர்த்த இலகுலீசர் சிற்பம் கொண்டுள்ளது. இத்தூண் சமசுகிருத மொழியில் குறிப்புகள் கொண்டுள்ள்து.  

காலத்திய தூண் கல்வெட்டின் அடியில் இலகுலீசர் சிற்பம், மதுரா, உத்தரப் பிரதேசம், </>]]  

காலத்திய இலகுலீசர் சிற்பம் பொறித்த மதுரா தூண், அரசு அருங்காட்சியகம், மதுரா]]  

## கல்வெட்டின் சுருகக்ம்
இரண்டாம் சந்திரகுப்தர் ஆட்சியில் நிறுவப்பட்ட சைவ சமயத்தின் பாசுபத குருமார்களின் சிற்பங்களையும், இலகுலீசர் மற்றும் இலிங்கங்களையும் தங்களது சொத்தாக நினைத்து பாதுகாக்க வேண்டும், வணங்க வேண்டும். இது கோரிக்கை. இந்த நினைவுச் சின்னங்களுக்குத் தீங்கு விளைவிக்கும் எவரும் அல்லது மேலே அல்லது கீழே உள்ள எழுத்தை அழிக்க நினைப்பவர்கள், ஐந்து பெரிய பாவங்களையும், ஐந்து சிறிய பாவங்களையும் அடைவர்.